**Nummer:** 2720

**Titel:** Redning

**Kort titel:** Redning

**Status:** GOD

**Godkendelsesperiode:** 01-01-2004 og fremefter

**Beskrivelse af jobområdet**

**Definition af jobområdet**

Jobområdet omfatter rednings-, brandsluknings-, autohjælps-, bjærgnings-, og ambulance- samt patientrelaterede opgaver.

Til de enkelte arbejdsfunktioner er der knyttet særligt indrettede køretøjer i kategorierne B/ erhverv, C, C/E og D/erhverv. Endvidere er der til de enkelte arbejdsfunktioner knyttet en stor mængde specialværktøj og udstyr, herunder særlige personlige værnemidler.

**Typiske arbejdspladser inden for jobområdet**

Jobområdets ansatte arbejder i private, kommunale eller statslige virksomheder, der omfatter dele af eller alle nedennævnte arbejdsfunktioner:

- Ambulancetjeneste

- Redningstjeneste

- Brandtjeneste

- Autohjælp/ bugsering/bjærgningstjeneste

- Patientbefordring

- Meldingsmodtagelse og disponering (vagtcentral)

- Skadestedsledelse

**Medarbejderne på arbejdspladserne inden for jobområdet**

Arbejdet udføres af medarbejdere, der har opnået kompetencen gennem en kombination af virksomhedsoplæring og deltagelse på kurser, af faglærte reddere samt af administrative medarbejdere og mellemledere.

Hovedparten har deres grundlæggende redderuddannelser i arbejdsmarkedsuddannelsessystemet og gennem virksomhedsadministrerede kvalifikationskurser. Ca. 25 % har en faglært uddannelse inden for et andet fag (eksempelvis som automekanikere), og ca. 20 % har en faglært uddannelse som redder.

For en del af jobområdets ansatte kræves det, at de har en række certifikater for at kunne udføre deres erhverv. Det drejer sig om:

- ADR-bevis til vejtransport af farligt gods

- Krancertifikat til lastbilmonteret kran, D eller E

- Erhvervsdykker

- Erhvervs-scubadykker

- Redningsdykker

- Dykkerassistent

De fleste har:

- Funktionsuddannelse Brand

Alle har:

- Kørekort til personbil (B) og (B-erhverv), lastbil (C), (D erhverv) og påhængsvogn (E)

**Arbejdsorganisering på arbejdspladserne inden for jobområdet**

Jobområdets ansatte arbejder grundlæggende i teams/indsatsgrupper. Det gælder eksempelvis i ambulancetjenesten, hvor den enkelte ambulance er bemandet med en assistent og en behandler, som har nøje definerede arbejdsfunktioner og som i et fastlagt mønster løser deres opgaver på skadesteder og under transport af syge og tilskadekomne til sygehus. Tillige indgår de enkelte indsatsenheder ofte i et stort og koordineret samarbejde med andre enheder, eksempelvis på store skadesteder med mange tilskadekomne.

Samme organisationsform genfindes i forhold til praktisk taget alle andre områder: redningssituationer, ved brand m.v. Undtaget herfra er autohjælpsopgaver og siddende patientbefordring som i mange tilfælde er et alenejob, hvor jobområdets ansatte bemander et køretøj og selv udfører alle arbejdsfunktioner i relation til eksempelvis starthjælp, nødreparation og bugsering.

Arbejdstiderne er vekslende og stiller meget store krav til fleksibilitet. Jobområdets ansatte skal, ofte under vanskelige forhold, kunne klare at tilpasse løsningen af en given redningsopgave i uforudsete situationer under hensyntagen til sikkerheds- og sundhedsmæssig forsvarlig udførelse. Endvidere i overensstemmelse med samfundets krav til etik og moral.

**Beskrivelse af de tilhørende arbejdsmarkedsrelevante kompetencer**

**Ambulance**

**Kort beskrivelse af kompetencen og dens anvendelse i jobområdet**

Ambulancetjenesten er en integreret del af jobområdets ansattes arbejdsfunktioner. Medarbejderne i ambulancetjenesten er dog uddannet på forskellige niveauer til at varetage specifikke opgaver. En ambulance skal således som et minimum i henhold til gældende lovgivning være bemandet med en ambulanceassistent (niveau 1) og en ambulancebehandler (niveau 2). Tidligere blev ambulancemandskabet primært uddannet gennem AMU-systemet, som i en lang årrække administerede en grunduddannelse for ambulancemandskab. Øgede krav til ambulancemandskabet, herunder en stigende fokus på områdets sundhedsfaglige elementer relateret til decideret præhospital behandling på skadested og under transport, har betydet nye uddannelseskrav som betyder at uddannelsen i dag varetages i erhvervsuddannelsen som redder (niveau 1) og i amtsligt regi (niveau 2 og 3).

De almene redderfaglige elementer (så som grundlæggende redningsteknikker,frigørelse af fastklemte samt branduddannelse) er integrerede elementer i ambulancemandskabets faglige viden og kompetencer. Derfor tilføjes fortsat en meget grundlæggende redningsfaglig dimension for ambulancemandskabet gennem AMU`s grunduddannelser inden for redningsområdet. Dette er også tilfældet, hvad angår midler og veje til at håndtere de psykiske belastninger, som kan være massive i erhvervet.

**Teknologi og arbejdsorganisering**

Ambulancetjenesten er karakteriseret ved en kraftig øgning af ambulancemandskabets kompetencer i de senere år. Dette betyder, at området har flyttet fokus fra den transportfaglige dimension til den sundhedsfaglige, der omfatter patientbehandling på skadested og under transport herunder medicingivning.

Området organiserer ambulanceredderne på 3 niveauer:

Niveau 1: ambulanceassistenter (varetager kørsel og assisterer behandleren)

Niveau 2: ambulancebehandler (varetager patientbehandling)

Niveau 3: ambulancebehandler (med særlige kompetencer)

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Den enkelte medarbejder behersker typisk alle opgaver inden for et eller flere niveauer, som kendetegner ambulanceområdet.

**Beskrivelse af de tilhørende arbejdsmarkedsrelevante kompetencer**

**Autohjælp**

**Kort beskrivelse af kompetencen og dens anvendelse i jobområdet**

De kompetencer, der er fælles med grundlæggende og brede kompetenceområder inden for transportområdet, erhverves i kompetenceområderne Grundkompetence Chauffør – gods og i Godstransport ad landevej, Grundkompetence Chauffør – bus, Grundkompetence Chauffør – taxi og Kompetence lastbilkran.

Jobområdets ansatte kan selvstændigt udføre normalt forekommende arbejdsopgaver inden for autohjælp til person- og varevogne, lastbiler og busser.

Dette omfatter:

- Bugsering af køretøjer.

- Diagnosticering og afhjælpning af fejl, herunder fejl i de elektroniske systemer samt anden - hyppigt forekommende autohjælp f.eks. døroplukning, hjulskift m.v.

Kompetencen til at bestride et arbejdsområde opnås gennem en kombination af kompetencegivende uddannelse og virksomhedsoplæring.

**Teknologi og arbejdsorganisering**

Inden for autohjælpsområdet stilles der i stigende grad krav til, at arbejdskraften både besidder grundlæggende og højt specialiserede kvalifikationer. Det skyldes særskilt, at autohjælpsopgavernes kompleksitet vokser på grund af ny teknologi i den samlede bilpark. Samtidig fokuseres der i stigende grad på udviklingen af et sundere arbejdsmiljø, som kan medvirke til at forebygge og mindske de skader og ulykker som forekommer i erhvervet.

Der er derfor behov for at uddanne medarbejdere i autohjælpstjenesterne, som kan varetage arbejdsfunktioner, der indeholder en væsentlig sikkerhedsmæssig risiko i anvendelsen af områdets køretøjer og hjælpemidler.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Den enkelte medarbejder behersker enten grundlæggende autohjælp og bugsering eller tillige mere avancerede/mekaniske og elektroniske opgaver.

**Beskrivelse af de tilhørende arbejdsmarkedsrelevante kompetencer**

**Bjærgningsopgaver**

**Kort beskrivelse af kompetencen og dens anvendelse i jobområdet**

Jobområdets ansatte kan, selvstændigt og i samarbejde med andre, beregne og udføre simple og/eller komplicerede bjærgningsopgaver under hensyntagen til sikkerhedsregler og ergonomiske forholdsregler. Jobområdets ansatte kan endvidere udføre forsvarlig og hensigtsmæssig kørsel med bjærgningskøretøjer under særlige forhold.

**Teknologi og arbejdsorganisering**

Inden for bjærgningsområdet stilles der i stigende grad krav til, at arbejdskraften både besidder grundlæggende og højt specialiserede kvalifikationer. Det skyldes særskilt, at bjærgningsopgavernes kompleksitet er voksende på grund af ny teknologi i den samlede bilpark, og tillige ofte omfatter bjærgning/flotbringning af emner, der repræsenterer meget store værdier.

Den øgede trafikmængde fordrer endvidere stor effektivitet i situationer, hvor bjærgning er nødvendig, eksempelvis på motorveje, således at den trafikale afvikling hurtigst muligt genetableres sikkerhedsmæssigt forsvarligt og effektivt.

Samtidig fokuseres der i stigende grad på udviklingen af et sundere arbejdsmiljø, som kan medvirke til at forebygge og mindske de skader og ulykker, der forekommer i erhvervet.

Der er derfor behov for at uddanne medarbejdere i bjærgningstjenesterne, som kan varetage arbejdsfunktioner, der indeholder væsentlige sikkerhedsmæssige risici, og som fordrer særlig indsigt i betjening af det udstyr, der er tilhørende bjærgningskøretøjerne.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Jobområdets ansatte skal være i besiddelse af et eller flere af følgende certifikater og beviser:

- Lastbilmonteret kran, D og/eller E

- ADR-bevis til vejtransport af farligt gods, som skal fornyes hvert 5. år.

**Kompetencens udbredelse på arbejdspladser i jobområdet**

Den enkelte medarbejder behersker typisk en eller flere af de opgaver, som kendetegner de forskellige bjærgningsopgaver.

**Beskrivelse af de tilhørende arbejdsmarkedsrelevante kompetencer**

**Brandslukning**

**Kort beskrivelse af kompetencen og dens anvendelse i jobområdet**

Jobområdets ansatte udfører brandslukning på grundlag af beredskabets bestemmelser og uddannelsen som funktionsuddannet brandmand.

Uddannelsen er en certifikatuddannelse.

Jobområdets ansatte skal være i besiddelse af et eller flere af følgende certifikater og beviser:

Funktionsuddannelse Brand (som vedligeholdes gennem 12 årlige brandøvelser)

**Teknologi og arbejdsorganisering**

Uddannelsen skal vedligeholdes gennem 12 lovpligtige årlige brandøvelser for personer i beredskab.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Den enkelte medarbejder behersker alle de opgaver, som kendetegner udførelse af opgaver ved ildløs.

**Beskrivelse af de tilhørende arbejdsmarkedsrelevante kompetencer**

**Kvalitet og service**

**Kort beskrivelse af kompetencen og dens anvendelse i jobområdet**

Jobområdets ansatte kan – med den nødvendige sproglig kompetence - levere en god kundeservice efter virksomhedens principper, herunder afværge konflikter og drage nødvendig omsorg for kriseramte. Denne service leveres også over for minoritetsgrupper, udenlandske kunder og samarbejdspartnere, ligesom jobområdets ansatte om nødvendigt kan begå sig i udlandet i forbindelse med internationale transporter.

Jobområdets ansatte leverer den rette kvalitet i udførelsen af sit arbejde og sine funktioner, i henhold til virksomhedens høje kvalitetsstandarder.

Jobområdets ansatte skal besidde og anvende et positivt, humant og tolerant menneskesyn over for alle kulturer og sociale lag, optræde troværdigt og ansvarligt, evne at samarbejde og være parate til at gøre en samvittighedsfuld indsats for kunder og kollegaer.

**Teknologi og arbejdsorganisering**

Jobområdets ansatte har en bred kundekontakt og fungerer som virksomhedens ansigt udadtil. Derfor er kundeservice, samarbejdsevne og kommunikationsevne meget væsentlige.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Den enkelte medarbejder behersker alle de opgaver, som kendetegner de forskellige serviceydelser.

**Beskrivelse af de tilhørende arbejdsmarkedsrelevante kompetencer**

**Meldingsmodtagelse, disponering og skadestedsledelse**

**Kort beskrivelse af kompetencen og dens anvendelse i jobområdet**

Jobområdets ansatte udfører meldingsmodtagelse og kan på grundlag heraf foretage disponering af mandskab og materiel på såvel skadesteder som fra vagtcentral. I de tilfælde hvor den ansatte befinder sig på et skadested kan funktionen som skadestedsleder indgå.

**Teknologi og arbejdsorganisering**

Jobområdets ansatte besidder både teoretisk og praktisk viden om regler for kommunikation samt meldingsafgivelser via åbne og lukkede net. Normalt deltager jobområdets ansatte i rotation mellem arbejde på skadesteder og arbejde på vagtcentral. Opgaven som skadestedsleder finder kun sted på ulykkes- eller skadesteder.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Den enkelte medarbejder behersker ovennævnte kompetencer på flere forskellige niveauer.

**Beskrivelse af de tilhørende arbejdsmarkedsrelevante kompetencer**

**Patientbefordring**

**Kort beskrivelse af kompetencen og dens anvendelse i jobområdet**

Jobområdets ansatte kan udføre patientbefordring sikkerhedsmæssigt forsvarligt og yde støttende omsorg for patienternes ikke-akutte behov.

**Teknologi og arbejdsorganisering**

I stigende omfang stilles der krav til kvaliteten og effektiviteten af patientbefordring i forbindelse med fx ambulatorieindlæggelser, kørsel af dagpatienter, hjemkørsler, transport mellem sygehuse og lignende. Arbejdet udføres i stigende omfang under forsvarlig brug af aflastende tekniske hjælpemidler. Endvidere kræver arbejdets planlægning og gennemførelse at der tages særlige hensyn til ergonomiske forhold og personlig beskyttelse med henvisning til almene hygiejne regler.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Jobområdets ansatte skal være i besiddelse af et eller flere af følgende certifikater og beviser:

- Hvidt kvalifikationsbevis

- Blåt kvalifikationsbevis

**Kompetencens udbredelse på arbejdspladser i jobområdet**

Den enkelte medarbejder behersker typisk alle de opgaver, som kendetegner de forskellige patientbefordringsopgaver.

**Beskrivelse af de tilhørende arbejdsmarkedsrelevante kompetencer**

**Redningsarbejde**

**Kort beskrivelse af kompetencen og dens anvendelse i jobområdet**

Jobområdets ansatte udfører redningsarbejde inden for alle områder. Dette omfatter almindeligt redningsarbejde i forbindelse med uheld og ulykker, der kan omfatte såvel personskade og/eller skade på materiel.

Redningsarbejde kan omfatte:

- Redningsarbejde ved brand

- Frigørelse af fastklemte

- Dyreredning

- Vandskadebekæmpelse

- Afdækning og afstivning

- Redningsarbejde i højde

- Redningsarbejde med anvendelse af trykluftapparat

- Kystredning

- Redningsdykning

- Miljøskadebekæmpelse

- Håndtering af psykiske belastninger/ briefing/debriefing/kammeratskabshjælp

- Sikkerhed

- Skadestedsorganisation og opgavefordeling

Kompetencen til at bestride et arbejdsområde opnås gennem en kombination af kompetencegivende uddannelse og virksomhedsoplæring.

**Teknologi og arbejdsorganisering**

Inden for de enkelte redningsdiscipliner findes højt specialiseret udstyr som kræver uddannelse og indsigt hvad angår betjening og vedligeholdelse. Udstyret er normalt knyttet til særligt indrettet redningskøretøj/båd og bliver løbende mere og mere avanceret og af højteknologisk karakter. Betjening af udstyret i relation til specifikke skadestedsopgaver kræver stor sikkerhedsmæssig agtsomhed.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Jobområdets ansatte skal være i besiddelse af et eller flere af følgende certifikater og beviser:

- Dykkercertifikat (erhvervsdykker, erhvervs-scuba, redningsdykker)

- Dykkerassistent

**Kompetencens udbredelse på arbejdspladser i jobområdet**

Den enkelte medarbejder behersker altid hovedparten af de opgaver, som kendetegner de forskellige redningsopgaver.

**Beskrivelse af de tilhørende arbejdsmarkedsrelevante kompetencer**

**Sikkerhed, sundhed og arbejdsmiljø**

**Kort beskrivelse af kompetencen og dens anvendelse i jobområdet**

Jobområdets ansatte er meget opmærksomme på arbejdsulykker og hvordan disse kan forebygges på baggrund af grundlæggende, brancherettet kendskab.

Jobområdets ansatte har en grundlæggende forståelse for sikkerhed i forbindelse med arbejdets udførelse, herunder i virksomheden, i eller ved køretøjet, samt ved brug af køretøjets hjælpeudstyr og på skadesteder, således at vedkommende kan anvende sin viden ved løsning af opgaver, som indebærer sikkerhedsmæssige risici.

Jobområdets ansatte kan forholde sig aktivt til at mindske arbejds- og belastningsskader, og til at styrke egen sundhed, på baggrund af viden om, hvordan de fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet. Dette er afgørende for at kunne planlægge og gennemføre arbejde til og med komplekse redningssituationer sikkerheds- og sundhedsmæssigt forsvarligt.

Jobområdets ansatte er bevidst om de sikkerhedskrav, som er en følge af den intensiverede kamp mod terrorisme og kriminalitet, og som stiller erhvervet over for nye udfordringer.

**Teknologi og arbejdsorganisering**

Jobområdets ansattes arbejdspladser er i dag kendetegnet ved betydelige sundhedsmæssige belastninger. Det er således en statistisk kendsgerning, at jobområdets ansatte udsættes for store psykiske og fysiske belastninger.

Erhvervets særlige vilkår, der bl.a. består af skiftende arbejdstider, hvor jobområdets ansatte har stillesiddende perioder vekslende med hårdt fysisk arbejde, besværlige vilkår m.h.t. sund ernæring, motion m.v., fordrer en stigende bevidsthed hos såvel medarbejdere som virksomheder om betydningen af sund levevis med det formål at øge trafiksikkerheden, forlængelse af levealder samt mindskelse af erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Den enkelte medarbejder behersker alle de funktioner hvortil sikkerhed og kendskab til arbejdsmiljø og sundhed er knyttet.

**Beskrivelse af de tilhørende arbejdsmarkedsrelevante kompetencer**

**Udrykningskørsel**

**Kort beskrivelse af kompetencen og dens anvendelse i jobområdet**

Jobområdets ansatte skal kunne udføre en sikker, hurtig, rationel og hensynsfuld udrykningskørsel.

**Teknologi og arbejdsorganisering**

Jobområdets ansatte har behov for en stor teoretisk og praktisk viden om køreteknik under vanskelige forhold og ved pludselige opståede forhindringer. Dette skyldes at udrykningskørsel ofte finder sted i situationer hvor stress-niveauet er stort og på steder hvor vilkårene er præget af unormale forhold eksempelvis på skadestedet. Endvidere er udrykningskørsel påvirket af faktorer som årstider og vejrforhold.

Jobområdets ansatte skal derfor besidde en teoretisk og praktisk viden om udryknings- og eskortekørsel således, at vedkommende efter fornøden jobinstruktion kan fungere som udrykningschauffør jf. færdselsloven, bekendtgørelsen om udrykningskørsel og bekendtgørelsen om planlægning af den præhospitale indsats og uddannelse af ambulancepersonale mv.

Jobområdets ansatte skal være i besiddelse af følgende kørekort: kørekort til personbil (B) og (B-erhverv), lastbil (C), (D erhverv) og påhængsvogn (E)

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Jobområdets ansatte skal være i besiddelse af de til udrykningskøretøjerne hørende førebeviser.

**Kompetencens udbredelse på arbejdspladser i jobområdet**

Den enkelte medarbejder behersker alle de opgaver, som kendetegner udrykningskørsel.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | | **EUU** | **Varighed**  **i dage** |  | **Tilknyttet i perioden** |
| --- | --- | --- | --- | --- | --- |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 16-08-2007 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-07-2013 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-07-2013 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 07-10-2008 og fremefter |
| 40533 | Introduktion til et brancheområde (F/I) | AP | 40,0 |  | 07-10-2008 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 07-10-2008 og fremefter |
| 40535 | Introduktion til det danske arbejdsmarked (F/I) | AP | 3,0 |  | 08-10-2008 og fremefter |
| 40707 | EU-Efterudd. for autohjælpschauffører - vejgods | AK | 5,0 |  | 12-02-2009 og fremefter |
| 40880 | Autohjælp, ny teknologi | AK | 10,0 |  | 23-08-2010 og fremefter |
| 40913 | EU-Efterudd. for ambulancereddere | AK | 5,0 |  | 21-01-2010 og fremefter |
| 42595 | Personlig sikkerhed ved redningsarbejde i højde | AK | 5,0 |  | 01-01-2004 og fremefter |
| 42598 | Redningsdykker | AK | 12,0 |  | 01-01-2004 og fremefter |
| 42730 | Introduktion til førstehjælp på jobbet | AP | 0,4 |  | 01-01-2004 og fremefter |
| 43343 | Praktik for F/I | AP | 48,0 |  | 01-07-2013 og fremefter |
| 43736 | Redder - håndtering af psykisk sårbare patienter | AK | 3,0 |  | 16-12-2014 og fremefter |
| 43739 | Psykiske krisesituationer - redningspersonel | AK | 5,0 |  | 16-12-2014 og fremefter |
| 43944 | Kystredning - bådtjeneste | AK | 5,0 |  | 15-08-2004 og fremefter |
| 43948 | Dyreredning - større dyr | AK | 5,0 |  | 15-08-2004 og fremefter |
| 43965 | Udrykningskørsel | AK | 3,0 |  | 15-08-2004 og fremefter |
| 44437 | Frigørelsesteknik - Specialopgaver | AK | 5,0 |  | 29-04-2009 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-07-2013 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-07-2013 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45266 | Befordring af bevægelseshæmmede | AK | 5,0 |  | 01-12-2005 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-05-2006 og fremefter |
| 45573 | Dansk som andetsprog for F/I, alment niveau | AP | 40,0 |  | 01-05-2006 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-05-2006 og fremefter |
| 45579 | Autohjælp | AK | 10,0 |  | 01-03-2006 og fremefter |
| 45866 | Redningsarbejde | AK | 5,0 |  | 01-03-2007 og fremefter |
| 45917 | Praktikvejledning af eud-elever/lærlinge | AF | 1,0 |  | 27-06-2007 og fremefter |
| 46803 | Introduktion til offentlig servicetrafik | AK | 1,0 |  | 07-11-2013 til 31-12-2015 |
| 46804 | Specielle forflytninger i det præhospitale miljø | AK | 3,0 |  | 07-05-2013 og fremefter |
| 46805 | Ambulanceassistent - ajourføring | AK | 5,0 |  | 07-05-2013 og fremefter |
| 46808 | Sygetransportchaufførens vedligeholdelsesuddannels | AK | 5,0 |  | 07-05-2013 og fremefter |
| 46941 | Befordring af sygdoms- og alderssvækkede pas. | AK | 2,0 |  | 07-11-2013 til 31-12-2015 |
| 46943 | Befordring af fysisk handicappede passagerer | AK | 2,0 |  | 07-11-2013 til 31-12-2015 |
| 47195 | Frigørelsesteknik - personbil | AK | 5,0 |  | 06-06-2013 og fremefter |
| 47254 | Frigørelsesteknik - bus og lastbil | AK | 5,0 |  | 07-05-2013 og fremefter |
| 47314 | Personlig sikkerhed ved højderedning - ajourføring | AK | 2,0 |  | 20-03-2014 og fremefter |
| 47315 | Autoteknik, ajourføring | AK | 3,0 |  | 20-03-2014 og fremefter |
| 47352 | Autohjælp ny teknologi avanceret | AK | 5,0 |  | 27-06-2012 og fremefter |
| 47610 | Ikke-behandlingskrævende liggende patientbefordrin | AK | 20,0 |  | 07-05-2013 og fremefter |
| 47612 | Bjærgning | AK | 10,0 |  | 07-05-2013 og fremefter |
| 47614 | Bjærgning og bugsering af storvogn | AK | 10,0 |  | 07-05-2013 og fremefter |
| 47616 | Suppleringsuddannelse storvogn | AK | 10,0 |  | 07-05-2013 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 47740 | Dyreredning - mindre dyr | AK | 3,0 |  | 23-10-2013 og fremefter |
| 47741 | Autohjælp - ajourføring | AK | 5,0 |  | 23-10-2013 og fremefter |
| 47742 | Koordinering og instruktionsteknik - bjærgning | AK | 5,0 |  | 23-10-2013 og fremefter |
| 47743 | Bjærgning, storvogn - ajourføring | AK | 5,0 |  | 23-10-2013 og fremefter |
| 47793 | Effektiv kørsel med udrykningskøretøjer | AK | 3,0 |  | 23-10-2013 og fremefter |
| 47796 | Vejen som arbejdsplads, autohjælp | AB | 1,0 |  | 06-02-2014 og fremefter |
| 47874 | Introduktion til offentlig servicetrafik | AK | 1,0 |  | 22-05-2015 og fremefter |
| 47919 | Hygiejne for ambulance- og sygetransportpersonel | AK | 2,0 |  | 20-03-2014 og fremefter |
| 47953 | Ambulanceassistent, ajourføring - avanceret | AK | 5,0 |  | 29-04-2014 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |
| 48104 | Befordring af sygdoms- og alderssvækkede pas. | AK | 2,0 |  | 22-05-2015 og fremefter |
| 48105 | Befordring af fysisk handicappede passagerer | AK | 2,0 |  | 22-05-2015 og fremefter |